**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2019 m. vasario 21 d. sprendimo Nr. B1-26 „Dėl Molėtų rajono savivaldybės 2019 metų biudžeto patvirtinimo“ pakeitimo**

2019 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo, mokslo ir sporto ministro 2019 m. birželio 25 d. įsakymu Nr. V-733 „Dėl 2019 metų švietimo įstaigų modernizavimo lėšų paskirstymo švietimo įstaigoms patvirtinimo”, Lietuvos Respublikos finansų ministro 2019 m. balandžio 2 d. įsakymu Nr. 1K-104 “Dėl dotacijų skyrimo”, Lietuvos Respublikos finansų ministro 2019 m. birželio 17 d. įsakymu Nr. 1K-192 “Dėl dotacijų skyrimo”, Valstybinės saugomų teritorijų tarnybos prie aplinkos ministerijos direktoriaus 2019 m. balandžio 30 d. įsakymu Nr. V-62 „Dėl 2019 m. kelių priežiūros ir plėtros programos finansavimo lėšų, skirtų keliams tiesti, taisyti (remontuoti) ir prižiūrėti valstybės saugomose teritorijose finansuoti, paskirstymo“ ir atsižvelgiant į Lietuvos Respublikos Socialinės apsaugos ir darbo ministerijos 2019 m. liepos 1 d. raštą Nr. (21.12.15E-22)SD-3325 “Dėl papildomo finansavimo”, Molėtų krašto žmonių su negalia sąjungos 2019 m. birželio 28 d. prašymą,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2019 m. vasario 21 d. sprendimą Nr. B1-26 „Dėl Molėtų rajono savivaldybės 2019 metų biudžeto patvirtinimo“ (Molėtų rajono savivaldybės tarybos 2019 m. gegužės 16 d. sprendimo Nr. B1-102 redakcija) (toliau - Sprendimas):

1. Pakeisti Sprendimo 1 priedą „Molėtų rajono savivaldybės biudžeto pajamos 2019 m. (tūkst. Eur)“ ir jį išdėstyti nauja redakcija (pridedama).

2. Pakeisti Sprendimo 3 priedą „Molėtų rajono savivaldybės 2019 m. biudžeto asignavimai (tūkst. Eur)“ ir jį išdėstyti nauja redakcija (pridedama).

3. Pakeisti Sprendimo 5 priedą ,,Molėtų rajono savivaldybės 2019 m. biudžeto Savivaldybės administracijos asignavimų paskirstymas pagal išlaidų rūšis (tūkst. Eur)“ ir jį išdėstyti nauja redakcija (pridedama).

Savivaldybės meras Saulius Jauneika